open-index/open-wikipedia-markdown huggingface dataset:
फूल खिले हैं गुलशन गुलशन (टीवी कार्यक्रम)

**फूल खिले हैं गुलशन गुलशन** १९७२ से लेकर १९९३ तक दूरदर्शन पर प्रसारित होने वाला एक लोकप्रीय भारतीय टेलिविज़न कार्यक्रम था। इसमें तबस्सुम (जो पहले हिन्दी फ़िल्मों में बाल कलाकार रही थीं) बॉलीवुड की फ़िल्मी हस्तियों और टेलिविज़न अभिनेताओं-अभिनेत्रियों से बातचीत किया करती थीं। इस कार्यक्रम में तबस्सुम और मेहमान के बीच बातचीत और फ़िल्मों के अंशों को मिलाकर दिखाया जाता था। १९८० के दशक में यह विज्ञापकों के लिए एक बड़े टेलिविज़न दर्शक समुदाय तक अपने विज्ञापन पहुँचवाने के गिनती के कार्यक्रमों में से एक माना जाता था।

## सन्दर्भ


श्रेणी:भारतीय टेलीविजन धारावाहिक
श्रेणी:दूरदर्शन धारावाहिक
नासा/आईपैक ग़ैर-गैलेक्सीय कोष

**नासा/आईपैक ग़ैर-गैलेक्सीय कोष** (NASA/IPAC Extragalactic Database) इंटरनेट पर उपलब्ध एक खगोलशास्त्रीय कोष है जिसमें हमारी गैलेक्सी आकाशगंगा से बाहर स्थित खगोलीय वस्तुओं की जानकारी संचय की गई है। इन वस्तुओं में गैलेक्सियाँ, क्वेज़ार, एक्स-किरणों और अवरक्त-किरणों (इन्फ़्रारेड) के स्रोत, इत्यादि शामिल हैं। इसे १९८० के दशक में कैलिफ़ोर्निया के दो खगोलशास्त्रियों - जॉर्ज हेलू और बैरी मैडोर - ने स्थापित किया था और इसे चलाने का ख़र्च अमेरिकी अन्तरिक्ष अनुसन्धान प्राधिकरण नासा से आता है।

जून २०१२ तक इस कोष में १७ करोड़ खगोलीय वस्तुओं पर जानकारी एकत्रित की गई जा चुकी थी, जिसमें भिन्न स्रोतों और प्रणालियों से मिली जानकारी और माप में तालमेल किया गया था। इसमें कई तरंगदैर्घ्य (वेवलेंथ) के प्रयोग से १८.२ करोड़ कड़ियाँ जोड़ी जा चुकी थीं।

## इन्हें भी देखें
* सिम्बाद

## सन्दर्भ


श्रेणी:खगोलशास्त्रीय कोष
ऐक्टिनोप्टरिजियाए

**ऐक्टिनोप्टरिजियाए** (Actinopterygii) या **किरण-फ़िन मछलियाँ** (ray-finned fishes) वह हड्डीदार मछलियाँ होती हैं जिनके फ़िन (पर) का ढांचा उनके धड़ से किरणों की तरह निकलती कई हड्डियों से बना होता है जिसके ऊपर मांस और त्वचा लगी होती है। इनके विपरीत हड्डीदार मछलियों की दूसरी मुख्य श्रेणी है, जिसे सार्कोप्टरिजियाए (Sarcopterygii) या लोब-फ़िन मछलियाँ (lobe-finned fishes) कहते हैं, जिनमें फ़िन केवल एक मुख्य हड्डी से उनके धड़ से जुड़े होते है और उस हड्डी के इर्द-गिर्द फ़िन एक लोब (पालि) की तरह बना होता है।

## इन्हें भी देखें
* ओस्टीइक्थीज़​ (हड्डीदार मछलियाँ)
* लोब-फ़िन मछलियाँ

## सन्दर्भ


श्रेणी:किरण-फ़िन मछलियाँ
श्रेणी:हड्डीदार मछलियाँ
पर्च

**पर्च** (perch) मीठे पानी में रहने वाली एक हड्डीदार मछली है जो विश्व के बहुत स्थानों में मिलती है। इसकी तीन जातियाँ हैं। किरण-फ़िन वाली हड्डीदार मछलियों के एक कुल को इन्ही मछलियों के नाम पर 'पर्सिडाए' (Percidae) कहा जाता है। बहुत सी ऐसी भी मछलियाँ हैं जो दिखने में पर्च जैसी लगती हैं इसलिए कभी-कभी उन्हें भी 'पर्च' कह दिया जाता हैं हालांकि उनका जीववैज्ञानिक कुल अलग होता है। ऐसी मछलियों को 'पर्सिफ़ोर्म' (Perciform) कहा जाता है। इनमें भारतीय उपमहाद्वीप में मिलने वाली 'कवई' मछली भी शामिल है जो पर्सिफ़ोर्म तो है लेकिन जीववैज्ञानिक दृष्टि से पर्च नहीं है।

## जातियाँ
जीववैज्ञानिक नज़रिए से पर्च की तीन जातियाँ मानी जाती हैं:
* यूरोपीय पर्च (Perca flavescens) - यह यूरोप और एशिया में मिलती है लेकिन इसे न्यू ज़ीलैंड और ऑस्ट्रेलिया के झीलों-झरनों में भी पहुँचाया जा चुका है। इसका रंग हरा-सा होता है और इसके बदन पर ऊपर-से-नीचे की धारियाँ होती हैं। 
* बलख़श पर्च (Perca schrenkii) - यह काज़ाख़स्तान, उज़बेकिस्तान और पश्चिमी चीन के कुछ क्षेत्रों में मिलती है और इसका नाम काज़ाख़स्तान की बलख़श झील पर पड़ा है।
* पीली पर्च (Perca fluviatilis) - यह संयुक्त राज्य अमेरिका और कनाडा में मिलती है और इसका मांस स्वादिष्ट समझा जाता है। यह यूरोपीय पर्च से ज़रा छोटी और अधिक सफ़ेद-पीली होती है।

## इन्हें भी देखें
* पर्सिडाए

## सन्दर्भ


श्रेणी:पर्च
श्रेणी:पर्सिडाए
पर्सिफ़ोर्मेज़

**पर्सिफ़ोर्मेज़** (Perciformes) कशेरुकी जन्तुओं (रीढ़ की हड्डी वाले) का सबसे बड़ा जीववैज्ञानिक गण है जिसमें लगभग ४०% हड्डीदार मछलियाँ आती हैं। लातिनी भाषा में 'पर्सिफ़ोर्मेज़' का मतलब 'पर्च-जैसी' होता है। यह मछलियाँ किरण-फ़िन मछलियों के जीववैज्ञानिक वर्ग का भाग हैं और इसमें लगभग सभी जलीय वातावरणों में मिलने वाली लगभग १०,००० मछलियों की जातियाँ आती हैं। पर्सिफ़ोर्मेज़ मछलियों के आकार में भी किसी भी अन्य कशेरुकी गण से अधिक विवधता है: कुछ जातियाँ केवल ७ मिलीमीटर और कुछ १६ फ़ुट (५ मीटर​) तक लम्बी होती हैं।

## इन्हें भी देखें
* किरण-फ़िन मछलियाँ
* पर्च

## सन्दर्भ


श्रेणी:पर्सिफ़ोर्मेज़​
पर्सिडाए

**पर्सिडाए** (Percidae) पृथ्वी के उत्तरी गोलार्ध में (विशेषकर उत्तरी अमेरिका में) मीठे और हलके खारे पानी में मिलने वाली पर्सिफ़ोर्म मछलियों का एक कुल है। इसमें पर्च (जिसकी तीन जातियाँ हैं) और बहुत सी अन्य मछलियाँ शामिल हैं और इस कुल का नाम पर्च पर ही पड़ा है। पर्सिडाए मछलियों के चेहरे पर हलकी या भारी कवच-जैसी त्वचा होती है। इनका शरीर छूने में कठोर होता है और अक्सर लाल, नारंगी और पीले जैसे आकर्षक रंग रखता है। इनके मूहों में अक्सर दांत होते हैं और इनकी बहुत सी जातियाँ अन्य मछलियों को खाती हैं।

## इन्हें भी देखें
* किरण-फ़िन मछलियाँ
* पर्सिफ़ोर्मेज़​

## सन्दर्भ


श्रेणी:पर्सिडाए
श्रेणी:परकोइडेई
कोरिफ़ेनिडाए

**कोरिफ़ेनिडाए** (Coryphaenidae) समुद्र में मिलने वाली पर्सिफ़ोर्मेज़​ गण की किरण-फ़िन मछलियाँ हैं। इस गण में केवल एक ही 'कोरिफ़ेना' (Coryphaena) नामक वंश आता है जिसमें दो जीववैज्ञानिक जातियाँ हैं। इन मछिलयों की सबसे बड़ी पहचान एक बड़ा, चकोर लेकिन चपटा सिर, दो गहरे काँटों वाली दुम और पीठ पर शरीर के आगे से लेकर अंत तक चलने वाला एक फ़िन होतीं हैं। इसे आम भाषा में 'डॉलफ़िनफ़िश' (Dolphinfish) कहा जाता है हालांकि इस मछली का डॉलफ़िन (सूंस) से कोई सम्बन्ध नहीं है - डॉलफ़िन वायु से सांस लेने वाली एक स्तनधारी होती है जबकि डॉलफ़िनफ़िश पानी में सांस लेने वाली एक मछली है।

डॉलफ़िनफ़िश समुद्र में सबसे तेज़ी से बढ़ने वाली मछिलियों में से एक है और इसका आकार ६ फ़ुट लम्बा और वज़न ४० किलो तक पहुँच सकता है। इसलिए अन्य मछलियाँ इसका बहुत शिकार करती हैं और मछुआरे भी इन्हें बहुत पकड़ते हैं। क्योंकि डॉलफ़िन एक बुद्धिमान स्तनधारी माना जाता है इसलिए बहुत से लोग उसे खाना नापसंद करते हैं इसलिए डॉलफ़िनफ़िश को अक्सर 'माही-माही' के नाम से बेचा जाता है ताकि लोग इसे ग़लती से डॉलफ़िन न समझ बैठें।

## जातियाँ
* माही-माही (mahi-mahi), जिसे दोरादो (dorado) भी कहते हैं - वैज्ञानिक नाम *<small>Coryphaena hippurus</small>*
* पोम्पानो डॉलफ़िनफ़िश - वैज्ञानिक नाम *<small>Coryphaena equiselis</small>*

## इन्हें भी देखें
* माही-माही
* पर्सिफ़ोर्मेज़​

## सन्दर्भ


*
महाप्राणी

[thumb|230px|अफ़्रीकी झाड़ [हाथी, दुनिया का सबसे बड़ा ज़मीन पर रहने वाला प्राणी]]
**महाप्राणी**, जिसे अंग्रेज़ी व कई अन्य भाषाओं में **मेगाफ़ाउना** (megafauna) कहते हैं, वह जानवर होते हैं जो शारीरिक आकार में बड़े या भीमकाय हों। प्राणीविज्ञान में आमतौर पर ४५ किलोग्राम से अधिक वज़न रखने वाले जानवरों को महाप्राणी कहा जाता है और इस आधार पर मानव भी एक महाप्राणी कहा जा सकता है। इसके विपरीत आम प्रयोग में महाप्राणी केवल उन जंगली जानवरों के लिए प्रयोग होता है जो मानव-आकार के बराबर या उससे बड़े हों। इनमें हाथी, गैंडा, जिराफ़, दरियाई घोड़ा, सिंह और ऐसे अन्य जानवर आते हैं। कभी-कभी यह शब्द विशेष रूप से उन प्राणियों के लिए भी इस्तेमाल होता है जो पिछले हिमयुग में विलुप्त हो गए मैमथ जैसे महाकाय जानवरों से सम्बंधित हों।

## पर्यावरणीय स्थिति
महाप्राणी पशु-पक्षी आमतौर पर लम्बी आयु रखते हैं, अपनी आबादी धीरे बढ़ाते हैं, कम गति से मरते हैं और उनके शिकार करने वाले जानवर कम होते हैं या होते ही नहीं हैं। अपनी धीमी बढ़ने वाली संख्या के कारण जब से मानव पृथ्वी पर अग्रसर हुआ है यह महाप्राणी उसके द्वारा शिकार के कारण विलुप्ति के ख़तरे में रहे हैं। उदाहरण के लिए मानवी दबाव के कारण औरोक्स (एक बड़ी जंगली गाय), भारतीय चीता और मोआ (न्यू ज़ीलैंड का एक १२ फ़ुट ऊँचा पक्षी) विलुप्त हो गए।

## इन्हें भी देखें
* विलुप्ति​

## सन्दर्भ


श्रेणी:प्राणी विज्ञान
श्रेणी:महाप्राणी
श्रेणी:विलुप्ति
हम्बोल्ट बर्लिन विश्वविद्यालय

**हम्बोल्ट बर्लिन विश्वविद्यालय** (अंग्रेज़ी: Humboldt University of Berlin, जर्मन: Humboldt-Universität zu Berlin) बर्लिन के सबसे पुराने विश्वविद्यालयों में से एक है। इसकी स्थापना १८१० में प्रुशियाई शिक्षा-सुधारक और भाषावैज्ञानिक विल्हेल्म फ़ॉन​ हम्बोल्ट (Wilhelm von Humboldt) ने 'बर्लिन विश्वविद्यालय' के नाम से की थी। इसके तौर-तरीक़े अन्य यूरोपीय और पश्चिमी विश्वविद्यालयों के लिए बहुत प्रभावशाली रहे।

१८२८ में यह 'फ़्रेडेरिक विलियम विश्वविद्यालय' के नाम से जाना जाता था हालांकि बर्लिन के 'उन्टर डेन लिन्डेन​' (unter den Linden, अर्थ: लिंडन के पेड़ों की छाँव में) नामक इलाक़े में होने की वजह से इसे अनौपचारिक रूप से 'उन्टर डेन लिन्डेन​ विश्वविद्यालय' के नाम से भी बुलाया जाने लगा। १९४९ में अपने संस्थापक विल्हेल्म और उनके भाई आलेक्सान्डर फ़ॉन​ हम्बोल्ट के सम्मान में इसका नाम बदलकर 'हम्बोल्ट विश्वविद्यालय' कर दिया गया। २०१२ में इसे जर्मन राष्ट्रीय सरकार से जर्मनी के ग्यारह सर्वोत्तम विश्वविद्यालयों में से एक होने का सम्मान प्राप्त हुआ।

## इन्हें भी देखें
* बर्लिन

## सन्दर्भ


श्रेणी:जर्मनी के विश्वविद्यालय
ट्रफल

[thumb|श्याम [पेरिगॉर्ड कंदकवक]]

**कंदकवक** या **ट्रफल** (अंग्रेजी:truffle) किसी भूमिगत खुम्बी का फलन-पिंड है, जिसका बीजाणु प्रसार कवकाहारी जीवों द्वारा किया जाता है। लगभग सभी ट्रफल वाह्यमूलकवकीय होते हैं और इसलिए आम तौर पर पेड़ों निकट पाये जाते हैं।

कंदकवक की सैकड़ों प्रजातियां पाई जाती हैं। कुछ कंदकवकों के फलन पिंड (ज्यादातर कंद वंशीय) को एक बेशकीमती भोजन माना जाता है: मध्य पूर्वी, फ्रांसीसी, स्पानी, उत्तरी इतालवी और यूनानी भोजन में खाद्य कंदकवकों को बेहतरीन भोजन के रूप में स्वीकार किया जाता है।

## सन्दर्भ

श्रेणी:वनस्पति विज्ञान
श्रेणी:कृषि
श्रेणी:फ़्रांसीसी खाना
श्रेणी:इतालवी खाना
नानालाल

सुप्रसिद्ध कवीश्वर दलपतराय के पुत्र **नानालाल** (१८७७-१९४६ ई.) आधुनिक गुजराती साहित्य में सांस्कृतिक चेतना और भावसमृद्धि की दृष्टि से सर्वश्रेष्ठ कवि माने जाते हैं। जब तक उनका नाम रहेगा उनके द्वारा प्रवर्तित अपद्यागद्य या 'डोलनशैली' की सत्ता भी बनी रहेगी। गुजराती काव्य के क्षेत्र में उन्होंने अपने पिता से भी अधिक ख्याति प्राप्त की। पिता पुत्र का ऐसा यशस्वी कवियुग्म साहित्य के इतिहास में प्राय: दुर्लभ है। उन्होंने देश-विदेश के बहुसंख्यक नाटकों और महाकाव्यों का अनुशीलन करके अपने काव्य को गौरवान्वित किया। अपनी भाषा के अतिरिक्त वे संस्कृत, फारसी और अंगरेजी पर भी विशेष अधिकार रखते थे।

## जीवन परिचय
नानालाल का जन्म एक स्वामी नारायणी परिवार में हुआ। जीविकोपार्जन के लिए उन्होंने अध्यापन की दिशा अपनाई। स्नातकोत्तर शिक्षा समाप्त करने के बाद वे सादरा के स्कॉट कालेज में प्रधानाध्यापक नियुक्त हो गए। तदनंतर १९०४ से राजकोट कालेज में प्राध्यापक पद पर काम करने लगे। १९१३ में राजकोट राज्य के प्रमुख न्यायाधीश पद पर नियुक्त हुए। १९१६ में राजकीय वृत्ति अपनाने पर सौराष्ट्र के मुख्य शिक्षणाधिकारी बनाए गए। १९२१ में गांधीजी के प्रभाव में आकर असहयोग आंदोलन में संमिलित हुए किंतु कुछ बातों में बापू से मतभेद हो जाने पर आंदोलन से विरत हो गए और अपना शेष जीवन सरस्वती की साधना में लगा दिया। उनकी यह साहित्यसाधना अंतिम समय तक चलती रही।

## रचनाएँ
यद्यपि उन्होंने साहित्य की प्राय: सभी विधाओं में रचना की है परंतु कवि और नाटककार के रूप में उनका विशेष योग रहा है। अधूरी रचनाओं को भी मिला लेने पर उनके द्वारा लगभग ९० पुस्तकें विनिर्मित हुई। प्रमुख कृतियाँ इस प्रकार है :

**कविता** - 'कुरुक्षेत्र', 'वसंतोत्सव' और 'ओज अने अगर' (२ खंडकाव्य), 'गीतमंजरी' (२ भाग) 'दांपत्य स्तोत्रो' प्हानान्हाना रास (भाग ३), 'प्रेमभक्ति भजनावली'।

**नाटक** - 'जयाजयत', 'संघमित्रा', 'शाहनशाह अकबर', 'विश्वगीता', 'श्री हर्षदेव', 'राजर्षि भरत'।

**कथा साहित्य** - 'उषा'।

**विवेचन और चिंतन** - 'माँ सरस्वतीचंद्रनु स्थान', कविश्वर दलपतराय (३ भाग), मणिमहोत्सवना साहित्य बोल, (२ भाग)। 'उद्बोधन' 'संबोधन, संसारमंथन'।

**अनुवाद** - 'शाकुंतल', 'मेघदूत', 'गीता', 'शिक्षापत्री' तथा पाँच उपनिषदों का गुजराती भाषांतर।

कविता में प्रेमभक्ति उनका उपनाम था। उन्होंने जीवन के अंतिम क्षणों में ईश्वरभक्ति काव्य की रचना की परंतु उनका शेष महाकाव्य उर्मिमय प्रेमभावना और यौवन गीतों की रचना में व्यतीत हुआ। श्री मनसुखलाल झवेरी के मत से 'प्रेमविवाह' या 'विवाहप्रेम' के आस पास नानालाल की समस्त साहित्यिक निधि घूमती जान पड़ती है। अपने 'जया जयंत' नामक काल्पनिक नाटक में उन्होंने गोबर्धनराम के 'सरस्वती चंद' में प्रदर्शित देशसेवा और त्याग की भावना से आदर्श प्रेम को और भी पराकाष्ठा तक पहुचाने का यत्न किया है। ऐतिहासिक तथा तत्वज्ञानप्रधान प्रेम की समस्या को उन्होंने प्रधान रूप से चिचित्र किया है।

उन्होंने एक ओर रास, गरबी, आदि लोकरूपों का व्यवहार किया, दूसरी ओर वृत्तबद्ध उर्मिकाव्य लिखा और तीसरी ओर छंद के बंधनों से ऊपर उठकर उस 'डोलनशैली' का अविष्कार किया जिसमें 'लय' अथवा 'डोलन' की ही प्रधानता रहती है। यद्यपि उनके अनंतर इस शैली का प्रयोग व्यापक नहीं हो सका तथापि उनकी सर्ग शक्ति का इससे निश्चित परिचय प्राप्त होता है। छांदस-अछांदस, प्रचलित-अप्रचलित सभी काव्यरूपों में उन्होंने अपनी प्रतिभा का प्रदर्शन किया तथा अपने समय के ईश्वरप्रेम, राजभक्ति, वीरपूजा, राष्ट्रसेवा आदि सभी भावप्रवाहों को आत्मसात् करने को चेष्टा की है।

## सन्दर्भ
श्रेणी:गुजराती साहित्यकार
श्रेणी:गुजराती साहित्य
कात्ती

**कात्ती** झारखण्ड के हो तथा संथाल जनजातियों के बीच प्रचलित एक प्रकार का खेल है। 

## खेल के नियम

इस खेल में एक बार में एक पक्ष से एक या अधिकतम दो सदस्य भाग ले सकते हैं। इसमें अर्धचन्द्राकार लकड़ी के दो पट्ट होते हैं। समतल मैदान में लगभग 30 फुट की दूरी पर इन दोनों लकड़ी के अर्धचन्द्राकार पट्ट को जमीन पर एक-दूसरे के सामने रखा जाता है। पहले अर्धचन्द्राकार पट्ट के ठीक नीचे और बीचोंबीच जमीन से लट्ठ को लम्बवत टिकते हुए पैर से लट्ठ पर प्रहार किया जाता है। पहला अर्धचन्द्राकार पट्ट तेजी से और एक रेखा में गति करते हुए सामने स्थित दूसरे पट्ट को गिरा देता है और प्रहार करने वाला दल अंक अर्जित कर लेता है। ऐसा न कर पाने पर दूसरे दल के सदस्यों को मौका मिलता है। इस तरह तीन चरण के बाद अधिक अंक अर्जित करने वाला दल विजेता होता है। यह आधुनिक गोल्फ का ही ऐतिहासिक प्रारूप सा लगता है। यह खेल पशुचारण करने वाली जनजातियों के बीच से विकसित हुआ माना जाता है। उबड़ -खाबड़ घास के मैदानों के बीच समतल जमीन तलाशना और इस तरह का मनोरंजक खेल इजाद करना जनजातियों के बीच आम है।

श्रेणी:खेल आधार
श्रेणी:जनजातीय संस्कृति
श्रेणी:खेल
तेल (पुरातत्वशास्त्र)

[thumb|230px|[इज़राइल|इस्राइल की जेज़रील वादी में तेल कशीश]]
[thumb|230px|[इज़राइल|इस्राइल में तेल बे'एर शेव का खुदाई स्थल]]
**तेल** या **तॆल** (अंग्रेज़ी: tell या tel अरबी: से) पुरातत्वशास्त्र में ऐसे टीले को कहते हैं जो किसी स्थान पर कई सदियों से मानवों के बसने और फिर छोड़ देने से बन गया हो। जब लोगों की कई पुश्तें एक ही जगह पर रहें और बार-बार वहाँ निर्माण और पुनर्निर्माण करती जाएँ तो सैंकड़ों सालों में उस जगह पर एक पहाड़ी जैसा टीला बन जाता है। इस टीले का अधिकाँश भाग मिटटी की बनी ईंटें होता है जो जल्दी ही टूटकर वापस मिटटी बन जाती हैं। अक्सर किसी टेल में ऊपर एक समतल भाग और उसके इर्द-गिर्द ढलानें होती हैं।

## शब्दोत्पत्ति और प्रयोग
'टेल' शब्द कई सामी भाषाओं में मिलता है, जैसे कि अरबी भाषा का 'तॆल​' () और इब्रानी भाषा में 'तेल' (תֵּל)। यह शब्द विशेष रूप से मध्य पूर्व और उत्तरी अफ़्रीका की संस्कृतियों से सम्बंधित पुरातत्व-अध्ययन में ज़्यादा प्रयोग होता है।

## पुरातत्व खनन
टेलों को एहतियात से खोदने पर उसमें से बहुत सी महत्वपूर्ण वस्तुएँ और निर्माण निकल सकते हैं। अक्सर इनमें सरकारी कार्यालय, धार्मिक मंदिर, घर, सैनिक ठिकाने, वग़ैराह मिलते हैं। खुदाई की गहराई से पता चलता है कि उस सतह के निर्माणों और वस्तुओं का प्रयोग किस काल में हुआ था - जितना गहरा खोदा जाए उस गहराई में मिलने वाली चीज़ें उतनी ही पुरानी होती हैं। टेलों को खोदने में एक बुराई यह है कि जैसे-जैसे नीचे की परतों की ओर खोदा जाता है वैसे-वैसे ऊपर की परतों के निर्माण ध्वस्त होता जाता है जिस से ऐतिहासिक जानकारी हमेशा के लिए खोई जा सकती है। इसलिए भौतिकशास्त्री और भूवैज्ञानिक टेलों के अन्दर एक्स-किरणों, धरती-भेदी रेडार, चुम्बकीय मापयंत्रों और अन्य औज़ारों के साथ बिना खोदे देखने की तकनीकें विकसित करने का प्रयास कर रहे हैं।

## इन्हें भी देखें
* पुरातत्वशास्त्र

## सन्दर्भ


श्रेणी:कृत्रिम पहाड़ व टीले
श्रेणी:पुरातत्व
श्रेणी:पुरातत्व स्थल
श्रेणी:अरबी शब्द
श्रेणी:इब्रानी शब्द
उपभाषा

**उपभाषा** किसी भाषा के ऐसे विशेष रूप को बोलते हैं जिसे उस के बोलने वाले लोगों में एक भिन्न समुदाय प्रयोग करता हो। अक्सर 'उपभाषा' किसी भाषा के क्षेत्रीय प्रकारों को कहा जाता है, उदाहरण के लिए छत्तीसगढ़ी, अवधी, हरयाणवी, मारवाड़ी, ब्रजभाषा और खड़ीबोली हिन्दी की कुछ क्षेत्रीय उपभाषाएँ हैं। लेकिन कभी-कभी किसी सामजिक वर्ग द्वारा प्रयोग होने वाली भाषा की क़िस्म को भी 'उपभाषा' कह दिया जाता है। कभी-कभी उपभाषा को **बोली** भी कहते हैं, हालाँकि यह शब्द मानक भाषाओं के लिए भी इस्तेमाल होता है।

## उपभाषा पहचान
कोई उपभाषा अपने व्याकरण, शब्दावली, लहजें और उच्चारण से जानी जाती है। उदाहरण के लिए मानक हिन्दी और रूहेलखंड की खड़ीबोली में शब्दों और व्याकरण का अंतर दिखता है:
* **मानक हिन्दी** - चिड़ियों को तंग मत कर। दाना छाँव में डाल देना। वह शाम को नहीं आएँगी।

* **खड़ीबोली** - चिड़ियों कु दिक़ मति करे। दाना छाँ में धर दीजीयो। वो शाम कु ना आने की हैं।

इसी तरह साधारण पंजाबी भाषा और पंजाबी की हिन्दको उपभाषा में अंतर देखे जा सकते हैं:
* **हिन्दी वाक्य** - हमारी माँ कहाँ हैं? वह किसी काम के लिए बाहर गई हैं।
* **साधारण पंजाबी** - साड्डी माँ कित्थे ऐ? ओ किसी कम्म ल​ई बा'र ग​ए ने।
* **हिन्दको पंजाबी** - अस्साँ दी माँ कित्थे ए? ओ किसी कम्मे आस्ते बाअर गई दीन।

## मानक भाषा और उपभाषा का अंतर
भाषाविज्ञान का एक कथन है कि 'फ़ौज और नौसेना वाली उपभाषा को भाषा कहते हैं' (a language is a dialect with an army and navy), यानि अगर किसी उपभाषा को बोलने वाले अपना राज्य या साम्राज्य बनाने में सफल हो जाएँ तो उसे एक 'मानक भाषा' का दर्जा दे देते हैं और उस से सम्बंधित अन्य बोलियों को उस मानक भाषा की उपभाषा कहने लगते हैं। इसी प्रक्रिया से मानक हिन्दी एक भाषा मानी जाती है जबकि ब्रजभाषा एक उपभाषा कहलाती है। अक्सर किसी बोली को उपभाषा तब बुलाया जाता है जब:
* उसे बोलने वालों का कोई अपना अलग स्वशासित राज्य, प्रांत या देश न हो
* उसका लिखाई में कम प्रयोग हो और उसमें साहित्य उपलब्ध न हो
* समाज में उसे बोलने से प्रतिष्ठा कम हो
* उसमें मानकीकरण कम हो और उसे बोलने वाले शब्दों के कई रूप प्रयोग करें

## इन्हें भी देखें
* उपभाषा विज्ञान
* लहजा (भाषाविज्ञान)
* वर्गबोली
* कठबोली
* हिंदी की विभिन्न बोलियाँ और उनका साहित्य

## सन्दर्भ


श्रेणी:उपभाषाएँ
श्रेणी:भाषा
श्रेणी:भाषा-विज्ञान
श्रेणी:भाषा प्रकार व शैलियाँ
पर्या भाषा

**पर्या** (ताजिक: , ) अफ़ग़ानिस्तान, उज़्बेकिस्तान और ताजिकिस्तान के कुछ भागों में बोली जाने वाली मध्य हिन्द-आर्य भाषा है। यह हिन्दी की एक उपभाषा है। इस भाषा की विशेषताओं के अध्ययन एवं उनके दस्तावेज़ीकरण पर सोवियत भाषावैज्ञानिक योसेफ़ मिख़ायलोविच ओरान्स्की ने बहुत महत्वपूर्ण कार्य किया है।

यह भाषा ब्रजभाषा, हरियाणवी तथा राजस्थानी बोलियों व्युत्पन्न हुई तथा उज़्बेक, ताजिक एवं रूसी भाषाओं से प्रभावित है। विश्व भर में इसके लगभग २५०० बोलने वाले हैं।

## बाहरी कड़ियाँ
* The Indo-Aryan languages - a tour
* Parya numerals
* Ethnologue report

श्रेणी:हिन्दी की बोलियाँ
श्रेणी:उज़्बेकिस्तान की भाषाएँ
श्रेणी:ताजिकिस्तान की भाषाएँ
श्रेणी:हिन्द-आर्य भाषाएँ
जिब्राल्टर विद्युत प्राधिकरण

**जिब्राल्टर विद्युत प्राधिकरण** () जिब्राल्टर की सरकार के अन्तर्गत आने वाला अभिकरण है जो जिब्राल्टर में बिजली आपूर्ति सम्बंधित क्रियाकलापों का विनियमन करता है। प्राधिकरण की स्थापना 
28 मार्च 2003 के दिन जिब्राल्टर सरकार द्वारा जिब्राल्टर विधानसभा में पारित किए गए जिब्राल्टर विद्युत प्राधिकरण अधिनियम 2003 के पश्चात हुई थी। इसका उद्देश्य जिब्राल्टर की असैनिक आबादी के लिए बिजली का निर्माण तथा उसका वितरण करना है।

## इतिहास

वर्ष 1890 में जिब्राल्टर की औपनिवेशिक सरकार ने वेल्स के विद्युत अभियंता विलियम हैनरी प्रीस (1834–1913) को जिब्राल्टर की भूमि पर बिजली उत्पन्न करने की उपयुक्तता को खोजने का कार्यभार सौपा। 15 सितम्बर 1896 के दिन किंग्स बैस्टियन पावर स्टेशन का निर्माण कार्य शुरू हुआ। इसे शुरू करने के लिए इलेक्ट्रिक लाईट ऑर्डिनेंस 1892 के तहत ऋण इकट्ठा किया गया था। जिब्राल्टर में बिजली का सबसे पहला प्रदर्शन अप्रैल 1897 में किया गया। 9 मार्च 1898 के दिन इलेक्ट्रिक लाईट डिपार्टमेंट की स्थापना हुई।

जिब्राल्टर की सरकार ने 28 मार्च 2003 के दिन जिब्राल्टर विधानसभा में जिब्राल्टर विद्युत प्राधिकरण अधिनियम 2003 पारित किया जिसके परिणामस्वरूप जिब्राल्टर विद्युत प्राधिकरण की स्थापना हुई। प्राधिकरण का उद्देश्य जिब्राल्टर की असैनिक आबादी के लिए बिजली का निर्माण और उसका वितरण करना है। 
 
## सन्दर्भ

## बाहरी कड़ियाँ
* 

श्रेणी:जिब्राल्टर सरकार
श्रेणी:जिब्राल्टर की अर्थव्यवस्था
लेखन सामग्री सेवा

**लेखन-सामग्री सेवा** व्यवसायों, वेबसाइट के मालिकों और व्यक्तियों के लिए विभिन्न प्रकार के लेखन बनाते हैं। व्यवसाय दुनिया भर के ग्राहकों को अपने व्यापार के बारे में जानकारी देने के लिए इसे इस्तेमाल करते है। लोग इसे अपने ब्लॉग, जीवनवृत्तांत और व्यावसाय पत्र के लिए उपयोग करते है। यह सेवा ब्लॉग लेखन, लेख लिखने, एसईओ लेखन, ई -पुस्तक लेखन, व्यापार लेखन, तकनीकी लेखन आदि के लिए इस्तेमाल किया जाता है। गोडॉट मीडिया एक विश्वसनीय और प्रमुख लेखन सेवा हैं। यह कंपनी सभी किस्म के लेखन प्रदान करता है। इस के अलावा अन्य सामाजिक मीडिया सेवाएं प्रदान करता है, जैसे व्यवसायों के फ़ेसबुक और ट्विटर खातों की दैनिक देखबाल.

## भारतीय संविधान
Kk
श्रेणी:व्यवसाय
श्रेणी:उपजीविका
अखिल भारतीय मजदूर संघ काँग्रेस

**अखिल भारतीय मजदूर संघ काँग्रेस** यानि ऑल इंडिया ट्रेड यूनियन काँग्रेस (ए . आई . टी . यू. सी.) भारत में भारतीय राष्ट्रीय मजदूर संघ काँग्रेस (आई एन टी यू सी, इंटक) के बाद दूसरा सबसे बड़ा मजदूर संघ है।

## इतिहास
भारतीय राष्ट्रीय कांग्रेस द्वारा 1920 में लीग ऑफ नेशंस के इन्टरनेशनल और ऑर्गनाइजेशन (अंतर्राष्ट्रीय मजदूर संगठन) में भारत का प्रतिनिधित्व करने के लिए ए.आई.टी.यू.सी. का गठन किया गया था। 1920 के दशक में ब्रिटिश साम्यवादियों ने मजदूर संघों के गठन के प्रयास में अधिकांश महासंघ पर नियंत्रण पा लिया था। कई विरोधी दल बाद में इससे अलग हो गए। द्वितीय विश्व युद्ध के दौरान साम्यवादियों का इसपर पूर्ण नियंत्रण हो गया, लेकिन सोवियत संघ के युद्ध में शामिल न होने के बाद ब्रिटेन के युद्ध प्रयासों को समर्थन देने के कारण इनकी लोकप्रियता कुछ कम हो गयी। तब से ए.आई.टी.यू.सी. दो दलों, सुधारवादी और क्रांति समर्थक, में बंट गया। ए.आई.टी.यू.सी. वर्ल्ड फेडरेशन ऑफ ट्रेड यूनियन्स (विश्व मजदूर महासंघ) से संबद्ध है।

## सन्दर्भ

## बाहरी कड़ियाँ
* संगठन का आधिकारिक जालस्थल

श्रेणी:मजदूर संगठन
प्रिंस एडवर्ड्स दरवाज़ा

**प्रिंस एडवर्ड्स दरवाज़ा** () ब्रिटिश प्रवासी शासित प्रदेश जिब्राल्टर में प्रिंस एडवर्ड्स सड़क की प्रविष्टि पर स्थित नगर फाटक है। यह चार्ल्स पंचम दीवार का हिस्सा है जो 16वी शताब्दी की जिब्राल्टर की किलेबंदी का भाग है तथा शहर की पुरानी दक्षिणी सीमा पर मौजूद है। यह दरवाज़ा अन्य 16वी शताब्दी की किलेबंदी का हिस्सा फ़्लैट बैस्टियन की पश्चिमी दीवार के बगल में है। दरवाज़े का नाम राजकुमार एडवर्ड के नाम पर रखा गया था, जो आगे चल कर कैंट के ड्यूक बने थे। दरवाज़े को सबसे पहले वर्ष 1790 में खोला गया था जब राजकुमार सातवी फुट रेजिमेंट के कमांडर के तौर पर जिब्राल्टर के दौरे पर आए थे। हालांकि निवर्तमान समय में दरवाज़ा का जिब्राल्टर की सुरक्षा में सिमित ही योगदान है परन्तु अभी भी यह वाहनों और पैदल यात्रियो को चार्ल्स पंचम दीवार के दूसरी तरफ़ जाने के माध्यम का कार्य करता है। प्रिंस एडवर्ड्स दरवाज़ा जिब्राल्टर हेरिटेज ट्रस्ट में एक सूचीबद्ध इमारत है।

## इतिहास
प्रिंस एडवर्ड्स दरवाज़ा इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में प्रिंस एडवर्ड्स सड़क पर स्थित एक दरवाज़ा है। यह दरवाज़ा चार्ल्स पंचम दीवार में बना हुआ है, जो सोलहवी शताब्दी की जिब्राल्टर की किलेबंदी के दक्षिणी भाग का हिस्सा थी। प्रिंस एडवर्ड्स दरवाज़ा वर्ष 1790 में बनाया गया था। दरवाज़ा अन्य 16वी शताब्दी की किलेबंदी का हिस्सा फ़्लैट बैस्टियन की पश्चिमी दीवार के बगल में है। दरवाज़ा पहले दक्षिण-पश्चिम में स्थित ट्रफ़ैलगर कब्रिस्तान और उत्तर-पश्चिम में मौजूद सेंट जेगोस कब्रिस्तान के एकदम सामने पड़ता था।

प्रिंस एडवर्ड्स दरवाज़े के पास दो चौकियाँ हैं। संतरी की कोठरी के बगल में लगी एक पट्टिका बताती है कि पहले उसकी जगह एक शिलालेख लगा हुआ था जिसके ऊपर लिखा था: गोड एण्ड द सोल्जर ऑल मैन अडोर इन टाइम ऑफ़ ट्रबल एण्ड नो मोर, फॉर वैन वॉर इज़ ऑवर एण्ड ऑल थिंग्स राईटिड गोड इज़ नैगलेक्टिड एण्ड द ओल्ड सोल्जर स्लाईटिड।

## विरासत
प्रिंस एडवर्ड्स दरवाज़ा 1971 और 1993 में जिब्राल्टर फिलेटेलिक ब्यूरो द्वारा जारी की गईं डाक टिकटों का विषय था। जिब्राल्टर फिलेटेलिक ब्यूरो लिमिटेड रॉयल जिब्राल्टर पोस्ट ऑफ़िस का उपक्रम है। इसका कार्यालय वॉटरपोर्ट में स्थित है। ब्यूरो का कार्य जिब्राल्टर सरकार की तरफ़ से विशेष व स्मरणीय डाक टिकटों का प्रकाशन करना है। 

1971 में दो प्रकार की टिकट जारी की गई थीं, जिनमें दरवाज़े के एक ही प्रकार के चित्र के दो संस्करणों का प्रयोग हुआ था। एक पर उन्नीसवी शताब्दी के प्रिंट वाली तस्वीर का तथा दूसरे पर बीसवी शताब्दी में ली गई तस्वीर का उपयोग हुआ था। वर्ष 1993 में जो डाक टिकट जारी हुई थी उस पर दरवाज़े के उत्तरी भाग के चित्र का प्रयोग था। 

प्रिंस एडवर्ड्स दरवाज़ा आज भी चार्ल्स पंचम दीवार के इधर-उधर जाने वाले वाहनो और पैदल यात्रियो को रास्ता मुहैया कराता है। दरवाज़ा और इसकी बगल में स्थित दोनों चौकी जिब्राल्टर हेरिटेज ट्रस्ट की सूचीबद्ध इमारतों में शामिल हैं। 

## सन्दर्भ

## बाहरी कड़ियाँ
* गूगल मैप पर प्रिंस एडवर्ड्स दरवाज़ा

श्रेणी:जिब्राल्टर में परिवहन
श्रेणी:जिब्राल्टर के दरवाज़े
श्रेणी:जिब्राल्टर की इमारतें और संरचनाएँ
श्रेणी:जिब्राल्टर का इतिहास
मल्लाह

**मल्लाह** उत्तर भारत, पूर्वी भारत, पूर्वोत्तर भारत और पाकिस्तान के पारंपरिक नाविक और मछुआरे जनजातियाँ या समुदाय हैं।  मल्लाह की एक महत्वपूर्ण संख्या नेपाल और बांग्लादेश में भी पाई जाती है। भारत के बिहार राज्य मे मल्लाह को निषाद भी बोला जाता है।

मल्लाह उत्तर प्रदेश में खड़ी बोली, अवधी और हिंदी बोलते हैं। अधिकांश मल्लाह हिंदू हैं हालांकि मुस्लिम मल्लाह की संख्या कम है।

बिहार मे मल्लाह हिंदू देवता निषाद के वंशज होने का दावा करते हैं।  वे मैथिली की अंगिका बोली और हिंदी की भोजपुरी बोली बोलते हैं।  मल्लाह समुदाय में तीन उप-जातियां शामिल हैं, ढोर, परबटिकुरिन और सेमेरी।

## सन्दर्भ
देव मन्दिर

यह दर्शनीय स्थल औरंगाबाद जिले में स्थित है। यह कोणार्क मन्दिर कि तर्ज पर बना सूर्य मन्दिर है। यहाँ पर प्रयाग के राजा औलिया को भयानक कुष्ठ रोग से मुक्‍ति मिली थी।

देव सूर्य मंदिर यह बिहार के देव (औरंगाबाद जिला) में स्थित सूर्य मंदिर है। यह मंदिर पूर्वाभिमुख ना होकर पश्चिमाभिमुख है। यह मंदिर अपनी अनूठी शिल्पकला के लिए प्रख्यात है। पत्थरों को तराश कर बनाए गए इस मंदिर की नक्काशी उत्कृष्ट शिल्प कला का नमूना है। यहाँ छठ पर्व के अवसर पर भारी भीड़ उमड़ती है।  

****

## मंदिर का निर्माण
प्रचलित मान्यता के अनुसार इसका निर्माण स्वयं भगवान विश्वकर्मा ने किया है। इस मंदिर के बाहर संस्कृत में लिखे श्लोक के अनुसार 12 लाख 16 हजार वर्ष त्रेतायुग के गुजर जाने के बाद राजा इलापुत्र पुरूरवा ऐल ने इस सूर्य मंदिर का निर्माण प्रारम्भ करवाया था। शिलालेख से पता चलता है कि पूर्व 2007 में इस पौराणिक मंदिर के निर्माणकाल का एक लाख पचास हजार सात वर्ष पूरा हुआ। पुरातत्वविद इस मंदिर का निर्माण काल आठवीं-नौवीं सदी के बीच का मानते हैं।

## स्थापत्य

कहा जाता है कि सूर्य मंदिर के पत्थरों में विजय चिन्ह व कलश अंकित हैं। विजय चिन्ह यह दर्शाता है कि शिल्प के कलाकार ने सूर्य मंदिर का निर्माण कर के ही शिल्प कला पर विजय प्राप्त की थी। देव सूर्य मंदिर के स्थापत्य कला के बारे में कई तरह की किंवदंतियाँ है।

मंदिर के स्थापत्य से प्रतीत होता है कि मंदिर के निर्माण में उड़िया स्वरूप नागर शैली का समायोजन किया गया है। नक्काशीदार पत्थरों को देखकर भारतीय पुरातत्व विभाग के लोग मंदिर के निर्माण में नागर एवं द्रविड़ शैली का मिश्रित प्रभाव वाली वेसर शैली का भी समन्वय बताते है।

## प्रतिमाएँ
मंदिर के प्रांगण में सात रथों से सूर्य की उत्कीर्ण प्रस्तर मूर्तियां अपने तीनों रूपों उदयाचल, मध्याचल तथा अस्ताचल के रूप में विद्यमान हैं। इसके साथ ही वहाँ अद्भुत शिल्प कला वाली दर्जनों प्रतिमाएं हैं। मंदिर में शिव के जांघ पर बैठी पार्वती की प्रतिमा है। सभी मंदिरों में शिवलिंग की पूजा की जाती है। इसलिए शिव पार्वती की यह दुर्लभ प्रतिमा श्रद्धालुओं को खासी आकर्षित करती है।

## मंदिर का स्वरूप
मंदिर का शिल्प उड़ीसा के कोणार्क सूर्य मंदिर से मिलता है। देव सूर्य मंदिर दो भागों में बना है। पहला गर्भगृह जिसके ऊपर कमल के आकार का शिखर है और शिखर के ऊपर सोने का कलश है। दूसरा भाग मुखमंडप है जिसके ऊपर पिरामिडनुमा छत और छत को सहारा देने के लिए नक्काशीदार पत्थरों का बना स्तम्भ है। तमाम हिन्दू मंदिरों के विपरीत पश्चिमाभिमुख देव सूर्य मंदिर देवार्क माना जाता है जो श्रद्धालुओं के लिए सबसे ज्यादा फलदायी एवं मनोकामना पूर्ण करने वाला है।

## रख-रखाव
इस मंदिर के देखभाल का दायित्व देव सूर्य मंदिर न्यास समिति का है।  

पवई झुंझुनवा एक अजुब्बा पहाड़  है जो सदियो से है उसमें ये खासियत है कि 3 मीटर त्रिज्या वाला एक   पत्थर है उस पे छोटा सा पत्थर मारने पर धातु के पीटने जैसा आवाज उतपन्न होता है और यह पहाड़ औरंगाबाद बिहार के पवई गांव में है और यह बटाने नदी के किनारे है।

## सन्दर्भ

श्रेणी:मन्दिर
मोगाओ गुफ़ाएँ

**मोगाओ गुफाएँ** (Mogao Caves), जिन्हें **हज़ार बुद्धों की गुफाएँ** (Caves of the Thousand Buddhas) भी कहते हैं, पश्चिमी चीन के गान्सू प्रांत के दूनहुआंग शहर से २५ किमी दक्षिणपूर्व में स्थित एक पुरातत्व स्थल है। रेशम मार्ग पर स्थित इस नख़्लिस्तान (ओएसिस) क्षेत्र में ४९२ मंदिरों का एक मंडल है। इनमें १००० वर्षों के काल में गुफ़ाएँ खोदी गई। सबसे पहली गुफाएँ ३६६ ईसापूर्व में बौद्ध चिंतन और पूजा के लिए स्थान बनाने के लिए बनाई गई थी। सन् १९०० में एक गुफा में बहुत से दस्तावेज़ों का एक भण्डार मिला जो ११वीं शताब्दी में चुनवा के बंद कर दिया गया था। इसे 'पुस्तकालय गुफा' कहा जाने लगा और इसकी सामग्री दुनिया भर में बंट गई। मोगाओ की बहुत सी गुफाएँ पर्यटकों के लिए खुली हैं और यहाँ हर वर्ष बहुत से सैलानी घूमने आते हैं।

## कुछ दृश्य

File:Dunhuang Mogao cave 159.jpg|मंजुश्री और विमलाकृति की भेंट का चित्रण (गुफ़ा १५९)
File:Anonymous-Bodhisattva Leading the Way.jpg|एक श्रद्धालु महिला को पवित्र भूमि ले जाते एक बोधिसत्व (पुस्तकालय गुफा)
File:Pelliot cave163.jpg|१९०८ में पुस्तकालय गुफा का परीक्षण
File:Mural Avolokitesvara.jpg|बोधिसत्वों और एक भिक्षु को पूजते अवलोकितेश्वर - यह चित्र सोने के वर्क से मढ़ा हुआ था (गुफ़ा ५७)


## इन्हें भी देखें
* दूनहुआंग
* उत्तरी रेशम मार्ग

## सन्दर्भ


श्रेणी:गांसू
श्रेणी:रेशम मार्ग
श्रेणी:मध्य एशिया का इतिहास
श्रेणी:चीन के ऐतिहासिक स्थल
श्रेणी:चीन में विश्व धरोहर स्थल
अहिल्या स्थान

**अहिल्या स्थान** या अहियारी भारत के बिहार राज्य के दरभंगा जिले सदर अनुमंडल के अंतर्गत स्थित एक  गाँव है।
कमतौल रेलवे स्टेशन से उतरकर यहाँ पहुंचा जाता है। यह स्थान सीता की जन्मस्थली सीतामढ़ी से 40 कि॰मी॰ पूर्व में स्थित है। कहा जाता है कि ऋषि विश्वामित्र की आज्ञा से इसी स्थान पर राम ने अहिल्या का उद्धार किया था।

डॉ राम प्रकाश शर्मा के अनुसार "इसमें कोई संदेह नहीं है कि अहिल्या-नगरी अथवा गौतम आश्रम मिथिला में ही था। भोजपुर में राम ने ताड़का -बध किया था। वहाँ सानुज राम ने ऋषि विश्वामित्र की यज्ञ की रक्षा उत्पाती राक्षसों का अपनी शक्ति से दमन कर की थी। मिथिला राज्य में प्रवेश कर पहले राम ने अहिल्या का उद्धार किया, और तत्पश्चात वहाँ से प्राग उत्तर दिशा (ईशान कोण) में चलकर वे ऋषि विश्वामित्र के साथ विदेह नागरी जनकपुर पहुंचे।
right|thumb| अहिल्या का उद्धार, चित्र : रवि वर्मा 
रामायण में वर्णित कथा के अनुसार राम और लक्ष्मण ऋषि विश्वामित्र के साथ मिथिलापुरी के वन उपवन आदि देखने के लिये निकले तो उन्होंने एक उपवन में एक निर्जन स्थान देखा। राम बोले, "भगवन्! यह स्थान देखने में तो आश्रम जैसा दिखाई देता है किन्तु क्या कारण है कि यहाँ कोई ऋषि या मुनि दिखाई नहीं देते?" विश्वामित्र जी ने बताया, यह स्थान कभी महर्षि गौतम का आश्रम था। वे अपनी पत्नी के साथ यहाँ रह कर तपस्या करते थे। एक दिन जब गौतम ऋषि आश्रम के बाहर गये हुए थे तो उनकी अनुपस्थिति में इन्द्र ने गौतम ऋषि के वेश में आकर अहिल्या से सहवास की याचना की। अहिल्या ने इन्द्र को पहचान लिया और स्वीकृति दी। जब इन्द्र अपने लोक लौट रहे थे तभी अपने आश्रम को वापस आते हुए गौतम ऋषि की दृष्टि इन्द्र पर पड़ी जो उन्हीं का वेश धारण किये हुए था। क्रोधवश उन्होंने इन्द्र को शाप दे दिया। इसके बाद उन्होंने अपनी पत्नी को शाप दिया कि तू हजारों वर्षों तक केवल हवा पीकर कष्ट उठाती हुई यहाँ राख में पड़ी रहे। जब राम इस वन में प्रवेश करेंगे तभी उनकी कृपा से तेरा उद्धार होगा। तभी तू अपना पूर्व शरीर धारण करके मेरे पास आ सकेगी। यह कह कर गौतम ऋषि इस आश्रम को छोड़कर हिमालय पर जाकर तपस्या करने लगे। इसलिये विश्वामित्र जी ने कहा "हे राम! अब तुम आश्रम के अन्दर जाकर अहिल्या का उद्धार करो।" विश्वामित्र जी की बात सुनकर वे दोनों भाई आश्रम के भीतर प्रविष्ट हुए। वहाँ तपस्या में निरत अहिल्या कहीं दिखाई नहीं दे रही थी, केवल उसका तेज सम्पूर्ण वातावरण में व्याप्त हो रहा था। जब अहिल्या की दृष्टि राम पर पड़ी तो उनके पवित्र दर्शन पाकर एक बार फिर सुन्दर नारी के रूप में दिखाई देने लगी। नारी रूप में अहिल्या को सम्मुख पाकर राम और लक्ष्मण ने श्रद्धापूर्वक उनके चरण स्पर्श किये। उससे उचित आदर सत्कार ग्रहण कर वे मुनिराज के साथ पुनः मिथिला पुरी को लौट आये।

## सन्दर्भ

## बाहरी&nbsp;कड़ियाँ
* भारत कोश में अहल्या का वर्णन 
* अहल्या की कथा 

श्रेणी:बिहार में पर्यटन
MP 12th Blueprint 2023 
Bihar Board 12th Model Paper 2023 
MP Board 10th Blueprint 2023
पिन घाटी राष्ट्रीय उद्यान

**पिन घाटी राष्ट्रीय उद्यान** भारत के हिमाचल प्रदेश के स्पीति क्षेत्र में स्थित एक राष्ट्रीय उद्यान है। यह लाहौल और स्पीति जिले में, स्पीति घाटी के ठंडे रेगिस्तान में स्थित है। यह १९८७ में एक उद्यान घोषित किया गया था।
## स्थिति
यह क्षेत्र लाहौल और स्पीति जिले में, स्पीति घाटी की पिन नदी तथा उसकी प्रधान सहायक नदी पराहिओ के जलग्रहण क्षेत्र में पड़ता है। इस उद्यान की ऊँचाई ३५०० मी. से लेकर ६००० मी. तक है। निकटतम शहर या कस्बा लाहौल और स्पीति जिले का काज़ा है। 
## जीव तथा वनस्पति
पिन घाटी राष्ट्रीय उद्यान अपनी बर्फ से लदी ऊँचाई वाले इलाकों और ढीली ढलानों के कारण हिमालय के कई लुभ्तप्राय प्राणियों, जैसे हिमालय आइबैक्स, हिम तेंदुआ, भरल, ऊनी ख़रहा, तिब्बती भेड़िया और हिम मुर्ग सहित कई अन्य जानवरों का प्राकृतिक वास है। यहाँ कई प्रकार की विशिष्ट वनस्पति जैसे रतनजोत, सलमपंजा, सोमलता। जंगली ग़ुलाब भी यहाँ बहुतायत में पाया जाता है।
## सन्दर्भ

श्रेणी:राष्ट्रीय उद्यान, भारत
श्रेणी:भारत के वन्य अभयारण्य
श्रेणी:भारत के राष्ट्रीय उद्यान
मुक्त शिक्षा

**मुक्त शिक्षा** (Open education) से मतलब उन शैक्षिक संस्थानों से है जो प्रवेश से सम्बन्धित अवरोधों को समाप्त करने के पक्ष में है। उदाहरण के लिए, हो सकता है कि ऐसे संस्थानों में प्रवेश के लिए कोई भी शैक्षिक योग्यता आवश्यक न हो।

## इन्हें भी देखें
* राष्ट्रीय मुक्त विद्यालयी शिक्षा संस्थान
* मुक्त विश्वविद्यालय
* दूरस्थ शिक्षा
* मुक्त अधिगम (ओपेन लर्निंग)

## बाहरी कड़ियाँ
* The Open Textbooks Statement of Intent
* Connexions - Sharing Knowledge and Building Communities
* Open Learning Initiative Open and free courses from Carnegie Mellon University
* openSpace- Free specialist Art, Design, Media & Performance courses Open Education from University College Falmouth
* Wikiversity
* WikiEducator Free Elearning Content
* https://web.archive.org/web/20121108044923/http://www.france24.com/en/20120712-john-daniel-open-educational-resources-movement
* https://web.archive.org/web/20130113015615/http://www.openeducation.net/

श्रेणी:शिक्षा
मुंगेर का किला

**मुंगेर दुर्ग**, बिहार के मुंगेर में स्थित एक दुर्ग है जो गंगा के दक्षिणी किनारे पर एक पहाड़ी पर स्थित है। इसका इतिहास ठीक-ठीक पता नहीं है किन्तु ऐसा माना जाता है कि इसका निर्माण गुलाम वंश के आरम्भिक शासकों में से किसी ने कराया था।

इस किला में चार द्वार हैं। इसमें उत्तरी द्वार को 'लाल दरवाजा' के नाम से जाना जाता है। यह विशाल दरवाजा नक्काशीदार पत्थरों से हिन्दू-बौद्ध शैली में बना हुआ है। किले में स्थित गुप्त सुरंग पर्यटकों के लिए मुख्य आकर्षण का केंद्र है। 1934 में आए भीषण भूकम्प से इस सुरंग को काफी क्षति पहुंचा थी।

## [[मुंगेर]]
प्राचीन काल में मुंगेर किला का निर्माण मगध सम्राट जरासंध ने करवाया, जिसका वर्णन महाभारत में है। बाद इस किले पर कई शासक ने अपना वर्चस्व स्थापित किया था। चन्द्रगुप्त ने मुंगेर की स्थापना की और इसकी राजधानी चम्पा नगर थी। बाद में बाहरी मुस्लिम आक्रमण मुगल ने इस किले पर अपना अधिकार स्थापित किया और किले को अपना नाम दिया।
*ऐतिहासिक   |*जानकारी 

## सन्दर्भ
https://goo.gl/maps/rZQmfXhb34E7ALeW8

## इन्हें भी देखें
*https://m.jagran.com/bihar/munger-suraksha-chakra-20419050.htmlhttps://m.livehindustan.com/bihar/munger/story-munger-police-released-whatsapp-helpline-number-3124990.html

## बाहरी कड़ियाँ
*मुंगेर का क़िला: जहां कई करवटें बदली हैं इतिहास ने... 

श्रेणी:बिहार में पर्यटन आकर्षण
श्रेणी:मुंगेर जिला
श्रेणी:बिहार में पुरातत्व स्थल
श्रेणी:बिहार में दुर्ग
फुलवारी शरीफ

**फुलवारी शरीफ** (Phulwari Sharif) भारत के बिहार राज्य के पटना ज़िले में स्थित एक नगर है।

## विवरण
फुलवारी शरीफ़ एक दर्शनीय स्थल है। यह १३वीं शताब्दी में इस्लाम धर्म के प्रमुख स्थापित केन्द्र हैं जो हजरत मखदूम शाह द्वारा स्थापित खानकाह है। यहाँ मुस्लिमों के पैगम्बर मुहम्मद की स्मृति में शरीफ रवि उल औवेल में मनाया जाता है।

## जनसांख्यिकी

भारत की जनगणना (2001) के अनुसार फुलवारी शरीफ में 53,166 की आबादी है। जिसमें से 53% आवादी पुरुषों की तथा 47% महिलाओं की है। यहाँ की औसत साक्षारता दर 63% है जो राष्ट्रीय साक्षारता प्रतिशत (5905%) से अधिक है। साथ हीं यहाँ पुरुषों की औसत साक्षारता दर 70% है और महिला साक्षरता दर 56% है। साथ ही 6 साल से कम उम्र के बच्चों की आबादी का औसत 15% है।

## प्रशासन
फुलवारी शरीफ के छोटे से शहर के एक प्रमुख शहर और पटना के अधिसूचित क्षेत्र में बदल गया है। अब यह भी पटना नगर निगम के अंतर्गत और ग्रेटर पटना की योजना के तहत आता है। यह एक विधान सभा क्षेत्र है जो पाटलिपुत्र (लोकसभा निर्वाचन क्षेत्र) के अंतर्गत आता है। यह मुस्लिम वाहुल्य क्षेत्र है।

## प्रमुख दर्शनीय स्थल
खनखाह मुजीबिया, शीश महल, शाही साँगी मस्जिद, इमरात शरीयत कि तीव्रता और भारत में सूफी संस्कृति का जन्म और विकास के साथ जुड़ा हुआ है। इसका एक लंबा धार्मिक इतिहास है। प्राचीन समय के सूफी संतों के धार्मिक, सामाजिक और सांस्कृतिक विकास के महत्वपूर्ण केंद्रों में से एक फुलवारी शरीफ एक ऐसा क्षेत्र था जहां सूफी संतों ने प्रेम और सहनशीलता का संदेश फैलाया था।। संगी मस्जिद क्षेत्र की समृद्ध स्थापत्य अतीत के अवशेष भालू. मुगल सम्राट हुमायूं द्वारा लाल बलुआ पत्थर में निर्मित मस्जिद पर्यटकों के मुसलमानों के लिए मुख्य आकर्षण में से एक है। मस्जिद के पास एक [लाल शाह बाबा का मकबरा] है। यह लाल मियां की दरगाह के रूप में जाना जाता है।

## इन्हें भी देखें
* नोहसा
* पटना ज़िला

## बाहरी कड़ियाँ
* पर्यटकों को आकर्षित करती हैं बिहार की ऐतिहासिक धरोहरें

## सन्दर्भ

श्रेणी:पटना जिला
श्रेणी:बिहार के शहर
श्रेणी:पटना ज़िले के नगर
बुरख़ान ख़लदुन

**बुरख़ान ख़लदुन​** (मंगोल: Бурхан Халдун, अंग्रेज़ी: Burkhan Khaldun) मंगोलिया के ख़ेन्ती प्रांत में ख़ेन्ती पर्वत शृंखला में स्थित एक पर्वत है। मंगोलिया में लोकमान्यता है कि मंगोल साम्राज्य के संस्थापक चंगेज़ ख़ान का जन्म इसी पहाड़ पर या इसके इर्द-गिर्द कहीं हुआ था और उसका गुप्त मक़बरा भी यहीं-कहीं है। यह पर्वत १९९२ में मंगोलियाई सरकार द्वारा स्थापित १२,००० वर्ग किमी के 'ख़ान ख़ेन्ती अति-संरक्षित क्षेत्र' में आता है।

बुरख़ान ख़लदुन मंगोलिया का सबसे पवित्र पर्वत माना जाता है। यह चंगेज़ ख़ान से पहले भी धार्मिक महत्व रखता था लेकिन उसके द्वारा पवित्र घोषित किये जाने के बाद इसकी अहमियत और मान्यता बहुत अधिक बढ़ गई। मंगोल भाषा में 'बुरख़ान ख़लदुन' का मतलब 'प्रभु पर्वत' है।

## नाम का उच्चारण
'बुरख़ान ख़लदुन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* ख़ेन्ती पर्वतमाला
* मंगोल साम्राज्य

## सन्दर्भ


श्रेणी:मंगोल इतिहास
श्रेणी:मंगोलिया के पर्वत
श्रेणी:धार्मिक पर्वत स्थल
ख़ीवा ख़ानत

**ख़ीवा ख़ानत​** (उज़बेक: , ख़ीवा ख़ानलीगी; अंग्रेज़ी: Khanate of Khiva) मध्य एशिया के ख़्वारेज़्म क्षेत्र में स्थित १५११ से १९२० तक चलने वाली एक उज़बेक ख़ानत​ थी। इसके ख़ान (शासक) मंगोल साम्राज्य के संस्थापक चंगेज़ ख़ान के ज्येष्ठ पुत्र जोची ख़ान के पाँचवे बेटे शेयबान के वंशज थे और उनके राज में केवल १७४०-१७४६ काल में खलल पड़ा जब ईरान के तुर्क-मूल के अफ़शारी राजवंश के नादिर शाह ने आकर यहाँ ६ वर्षों के अन्तराल के लिए क़ब्ज़ा कर लिया।

## विवरण
ख़ीवा ख़ानत आमू दरिया के निचले हिस्से में और अरल सागर के दक्षिण में केन्द्रित थी। इसकी राजधानी ख़ीवा शहर था। १९वीं सदी में रूसी साम्राज्य के यहाँ फैल जाने से पहले आधुनिक पश्चिमी उज़बेकिस्तान, दक्षिणपश्चिमी काज़ाख़स्तान और तुर्कमेनिस्तान का अधिकतर भाग इस ख़ानत में शामिल था। १८७३ में इसका अधिकतर हिस्सा रूस ने ले लिया और बचीकुची सिकुड़ी-हुई ख़ानत भी रूस के अधीनता मानने पर विवश हो गई। जब १९१७ में रूसे में अक्टूबर समाजवादी क्रांति हुई तो यहाँ भी क्रान्ति हो गई और १९२० में ख़ानत की जगह 'ख़ोरेज़्म जनवादी सोवियत गणतंत्र' घोषित कर दिया गया। १९२४ में इसे औपचारिक रूप से सोवियत संघ का भाग बना दिया गया। वर्तमान में इसका अधिकाँश क्षेत्र उज़बेकिस्तान के क़ाराक़ालपाक़स्तान और ख़ोरज़्म प्रान्त में सम्मिलित है।

## इन्हें भी देखें
* ख़ीवा

## सन्दर्भ


श्रेणी:मध्य एशिया का इतिहास
डीघ उपरवार

**डीघ उपरवार** (Deegh Uparwar) भारत के उत्तर प्रदेश राज्य के भदोही ज़िले (संत रविदास नगर ज़िले) में स्थित एक गाँव है। यह गंगा नदी के किनारे बसा हुआ है। "कटरा बाज़ार" नामक प्रसिद्ध बाज़ार इसी ग्राम में स्थित है।

## जनसांख्यिकी
भारत की 2011 जनगणना के अनुसार, डीघ उपरवार की आबादी 9579 थी। जिसमे पुरुषों की संख्या 4828 और महिलाओं की संख्या 4751 थी।
 
## इन्हें भी देखें
* डीघ
* भदोही ज़िला

## सन्दर्भ

श्रेणी:भदोही ज़िला
श्रेणी:उत्तर प्रदेश के गाँव
श्रेणी:भदोही ज़िले के गाँव
शेरपुर

**शेरपुर** (Sherpur) या **शेरपुर उपरवार** (Sherpur Uparwar) भारत के उत्तर प्रदेश राज्य के भदोही ज़िले (संत रविदास नगर ज़िले) के डीघ मंडल में स्थित एक गाँव है। यह गंगा नदी के किनारे स्थित है।

## जनसांख्यिकी
भारत की 2011 जनगणना के अनुसार इस गाँव की आबादी 383 थी जिसमे महिलाये 160 और पुरुष 223 थे।

## इन्हें भी देखें
* भदोही ज़िला

## सन्दर्भ

श्रेणी:भदोही ज़िला
श्रेणी:उत्तर प्रदेश के गाँव
श्रेणी:भदोही ज़िले के गाँव
पियेर सिमों लाप्लास

right|thumb|300px|पियेर सिमों लाप्लास
**पियेर सिमों लाप्लास** (Pierre Simon Laplace, १७४९ ई. - १८२७ ई.) फ्रांसीसी गणितज्ञ, भौतिकशास्त्री तथा खगोलविद थे। लाप्लास का जन्म २८ मार्च १७४९ ई., को एक दरिद्र किसान के परिवार में हुआ। इनकी शिक्षा धनी पड़ोसियों की सहायता से हुई। 

## कार्य
इन्होंने खगोलविज्ञान एवं गणित की अनेक शाखाओं पर महत्वपूर्ण आविष्कार किए। खगोलविज्ञान पर इनकी तीन प्रसिद्ध पुस्तकों, 'मेंवार प्रेजाते पार दिवेर सवँ' (Memoirs presentes par divers savans), 'एक्स्पोजिस्यों द्यु सिस्तैम द्यु मौद' (Exposition du systeme du monde) और 'मेकानिक सेलैस्त' (Mecanique Celeste) में से प्रथम में 'सौर समुदाय के स्थायित्व के नियम' का प्रमाण एवं गुरुत्वाकर्षण के नियम से सौर समुदाय की संपूर्ण गतियों की व्याख्या, द्वितीय में इनकी तारामंडल संबंधी कल्पना और तृतीय में सौर समुदाय द्वारा प्रस्तुत यांत्रिक निर्मेय का पूर्ण हल दिया है। इन्होंने संभाव्यता के अध्ययन में आंशिक अवकल समीकरणों का और लघुतम वर्गों की विधि में संभाव्यता का प्रयोग किया। संभाव्यता पर लिखित इनके शोधपत्रों का संग्रह इनकी पुस्तक 'थेओरी अनालितिक दे प्रोबाविलिते' (Theorie analytique des probabilites, १८१२ ई.) में है। यंत्रविज्ञान में इन्होंने किसी दीर्घवृत्तज के तल पर, अथवा तल के बाहर स्थित किसी कण पर, उसके आकर्षण के निर्मेय का पूर्ण हल प्रदान किया। इसमें इन्होंने 'लाप्लास के गुणक' एवं 'विभव फलन' का प्रचुर उपयोग किया और सिद्ध किया कि विभव फलन लाप्लास समीकरण को संतुष्ट करता है। भौतिकी में इन्होंने गैसों में ध्वनिवेग पर न्यूटन के सूत्र का शोधन किया। ज्वार भाटे के सिद्धांत पर महत्वपूर्ण अन्वेषण किए और वायुदाब मापक से ऊँचाई मापने का सूत्र ज्ञात किया। ५ मार्च १८२७ ई. को इनका देहांत हो गया।

## इन्हें भी देखिए
* लाप्लास रूपान्तर

## बाहरी कड़ियाँ
* 
* "Pierre-Simon Laplace" in the MacTutor History of Mathematics archive.
* 
* Guide to the Pierre Simon Laplace Papers at The Bancroft Library
* 
* English translation of a large part of Laplace's work in probability and statistics, provided by Richard Pulskamp
* Pierre-Simon Laplace - Œuvres complètes (last 7 volumes only) Gallica-Math

श्रेणी:फ्रांसीसी गणितज्ञ
श्रेणी:फ्रांसीसी भौतिकशास्त्री
श्रेणी:फ्रांसीसी खगोलशास्त्री
लिलि

300px|right|thumb|लिलिअम कार्निओलिकम 
**लिलि** (Lilium; ) लिलिएसी कुल (Liliaceae), का जीनस है, जिसके १०० स्पीशीज़ हैं। इसके पौधे कठोर, अर्धकठोर तथा कंदीय शाक होते हैं। लिलि के कीपाकार फूल अपनी सुंदरता सुगंध एवं आकृति के कारण विख्यात हैं। फूलों की पंखुड़ियों में बाहर की ओर भूरी, या गुलाबी वर्णरेखाएँ रहती हैं और अंदर की ओर पीली अथवा श्वेत आभा रहती है। इसका तना कई फुट ऊँचा होता है और इसमें अंतस्थ फूल, या अंतस्थ फूलगुच्छ लगता है। 

यह वंश उत्तरी शीतोष्ण क्षेत्र का देशज है और इसका प्रवर्धन, बीज, शाल्कीकंद, पत्र प्रकलिकाओं (bulbils) तथा भूस्तरी द्वारा होता है। टाइगर लिलि, मैडोना लिलि, चीनी लिलि, जापानी लिलि, श्वेत ऐस्टर लिलि, प्याज, लहसुन तथा शतावरी (Asparagus) इसके मुख्य सदस्य हैं। केवल लिलियन वंश के पौधे ही लिलि कहे जाने चाहिए, पर अन्य पौधे भी लिलि कहे जाते हैं जो लिलि हैं नहीं, जैसे कुमुदिनी (वाटर लिलि) तथा लिलि ऑव वैली इत्यादि।

गहरी, बलुई दोमट तथा उचित तरह सिंचित मिट्टी में लिलि उत्तम रूप से उगती है। अधिकांश लिलियों के कंद विलंबित वर्षा के बाद छह इंच गहरी मिट्टी में लगाए जाते हैं। मोज़ेइक (mosaic) तथा बॉट्रिटिस ब्लाइट (botrytis blight) नामक बीमारियाँ लिलि के लिए घातक होती हैं।

## बाहरी कड़ियाँ
* Flora Europaea: ''Lilium''
* Flora of China: ''Lilium''
* Flora of Nepal: ''Lilium'' species list
* Flora of North America: ''Lilium''
* Online Lily Register, over 9400 entries ''Lilium''
* de Florum: ''Lilium'' species
* North American Lily Society
* Royal Horticultural Society Lily Group
* 1 2 3 Time-lapse videos
* the-genus-lilium
* 
* Lily Perennializing in Ithaca, Louisiana and Holland Research Newsletter Number 23 (May 2010) Flower Bulb Research Program Department of Horticulture, College of Agriculture and Life Sciences, Cornell University
* Crossing polygon of the genus Lilium.

श्रेणी:पुष्प
श्रेणी:पादप
श्रेणी:उद्यानिकी
हेनरिश हारा

*हेनरिश हारा* (1912-2006) एक आस्ट्रियाई पर्वतारोही और लेखक थे जिनको तिब्बत में बिताए 7 सालों के लिये जाना जाता है। उस समय नंगा पर्वत को सबसे मुश्किल पर्वत समझा जाता था। इसकी चढ़ाई करते समय उन्हें ब्रिटिश सरकार द्वारा पकड़ लिया गया क्योंकि द्वितीय विश्वयुद्ध शुरु हो चुका था और जर्मनी (और उसके कब्जे वाला ऑस्ट्रिया) ब्रिटेन के विरुद्ध लड़ रहे थे। वहाँ से तिब्बत भागने के बाद वो 7 सालों तक तिब्बत में रहा - इस दौरान वहाँ पर उनकी मुलाकात और संपर्क चौदहवें दलाई लामा से भी हुआ जो उस समय किशोरवय थे ।

## कड़ियाँ


श्रेणी:हिमालय के पर्वतारोही
श्रेणी:यूरोपीय अन्वेषक
श्रेणी:1912 में जन्मे लोग
कायोटी

**कायोटी** (coyote), जिसे **अमेरीकी सियार** (American jackal) और **झाड़ भेड़िया** (brush wolf) भी कहते हैं, उत्तर अमेरिका और मध्य अमेरिका में विस्तृत एक लोमड़ी-जैसी जाति है। यह दक्षिण में पनामा से लेकर उत्तर में अलास्का व कनाडा तक पाई जाती है। अमेरिकी प्राकृतिक मंडल में इसका वही स्थान है जो यूरेशिया में सियार (लोमड़ी) का है। मानव सभ्यता के फैलाव के साथ जहाँ लोमड़ी और भेड़ियों का निवास स्थल सिकुड़ा है उसके विपरीत कायोटी ने जंगली रहने के बावजूद मानवों के साथ जीना सीख लिया है और अक्सर यह शहरी क्षेत्रों में भी बच्चे पैदा कर लेते हैं।

## इन्हें भी देखें
* सियार
* भेड़िया

## सन्दर्भ


श्रेणी:कैनिडाए
श्रेणी:उत्तर अमेरिका के स्तनधारी
फ्लिपकार्ट

**फ्लिपकार्ट**  भारत में स्थित एक ई-कॉमर्स कम्पनी है, जिसका मुख्यालय बंगलौर में स्थित है। इसकी शुरुआत 2007 में सचिन बंसल और बिनी बंसल ने एक ऑनलाइन स्टोर के रूप में की थी, जिसमें मूल रूप से पुस्तकें बेची जाती थी। बाद में इसमें अन्य कई तरह के वस्तुओं को बेचा जाने लगा। 

2018 में अमेरीकी कंपनी वॉलमार्ट ने फ्लिपकार्ट की 77 फीसदी हिस्सेदारी ₹1.07 लाख करोड़ में खरीद कर इसका अधिग्रहण किया।

## इतिहास
इसकी शुरुआत 2007 में भारतीय प्रौद्योगिकी संस्थान दिल्ली के स्नातक की उपाधि प्राप्त सचिन बंसल और बिनी बंसल ने की थी। कंपनी द्वारा शुरुआत में ऑनलाइन पुस्तकें बेचे जाते थे और इसकी पूरे देश में डिलिवरी भी की जाती थी। धीरे धीरे इन्हें कामयाबी मिलती गई और 2008 में इन्हें हर दिन 100 से ज्यादा ऑर्डर आने लगे थे। इसके बाद 2010 में फ्लिपकार्ट ने बैंगलोर में स्थित पुस्तक ढूँढने वाली सेवा "वीरीड" को लूलू.कॉम से खरीद लिया।

9 मई 2018 को अमेरिका की बहुराष्ट्रीय खुदरा कंपनी वॉलमार्ट ने फ्लिपकार्ट की 77 फीसदी हिस्सेदारी, ₹1.07 लाख करोड़ रूपये में खरीद कर उसका अधिग्रहण कर लिया है। साउथ अफ्रीका की इंटरनेट और एंटरटेनमेंट कंपनी नैसपर्स ने भी फ्लिपकार्ट में अपनी कुल 11.18 फीसदी हिस्सेदारी को वॉलमार्ट को बेच दिया है। नैसपर्स ने यह सौदा ₹14,740 करोड़ रुपये में किया है।

## इन्हें भी देखें
* भारत में इलेक्ट्रानिक वाणिज्य

## सन्दर्भ

## बाहरी कड़ियाँ
* 

श्रेणी:भारतीय कंपनियाँ
श्रेणी:ई-कॉमर्स
अकादमी फ्रंसेज

300px|right|thumb| फ्रांसिसी अकादमी का भवन 
**अकादेमी फ़्राँसैज़** (फ्रांसीसी: Académie française ; ), फ़्रांसीसी भाषा से संबंधित मामलों के लिए प्रधान फ़्रान्सीसी परिषद है। अकादमी की स्थापना आधिकारिक रूप से 1635 में राजा लुई XIII के मुख्यमंत्री कार्दिनल रिश्ल्यु द्वारा की गई थी।  फ़्रान्सीसी क्रान्ति के दौरान 1793 में दबा दिया गया, इसे नेपोलेयन बोनापार्ट द्वारा 1803 में ऐंस्तित्य द फ्रांस के एक डिवीजन के रूप में बहाल किया गया था। यह संस्थान की पांच अकादमियों में सबसे पुरानी है। भाषा पर एक आधिकारिक प्राधिकरण के रूप में कार्य करना इस संस्था का कर्तव्य है। इसे भाषा का एक आधिकारिक शब्दकोश प्रकाशित करने का काम सौंपा गया है।

## इन्हें भी देखें
* स्विडी अकादमी‎
* गेटे संस्थान
* ब्रिटिश काउंसिल

## बाहरी कड़ियाँ
* L'Académie française 
* L'Académie française from the Scholarly Societies project.

श्रेणी:फ्रांस की इमारतें‎
श्रेणी:भाषा नियामक
रूसी भाषा संस्थान

**रूसी विज्ञान अकादमी का वीवी विनोग्रादोव रूसी भाषा संस्थान** (रूसी: Институт русского языка имени В. В. Виноградова РАН) रूसी भाषा का नियामक संस्थान (रेगुलेटर) है। यह रूसी विज्ञान अकादमी का एक भाग है तथा मास्को में स्थित है। इसकी स्थापना वर्ष १९४४ में हुई थी।

## इन्हें भी देखें
* गेटे संस्थान
* अकादमी फ्रंसेज
* ब्रिटिश काउंसिल

## बाहरी कड़ियाँ
* Russian Language Institute 
* Pushkin State Russian Language Institute 

श्रेणी:भाषा नियामक
श्रेणी:रूसी भाषा
श्रेणी:रूस के अनुसम्धान संस्थान
भाषा संस्थानों की सूची

यहाँ भाषा-नियामक संस्थानों की सूची दी गई है जो मानक भाषाओं का नियमन करतीं हैं। इन्हें प्रायः 'भाषा अकादमी' कहा जाता है। भाषा अकादमियाँ भाषाई शुद्धता (linguistic purism) के उद्देश्य से काम करतीं हैं तथा भाषा से सम्बन्धित नीतियाँ बनाती एवं प्रकाशित करतीं हैं। 

## प्राकृतिक भाषाएँ

## सहायक भाषाएँ
### अंतरभाषा (Interlingua)
The auxiliary language Interlingua has no regulating body, as its vocabulary, grammar, and orthography are viewed as a product of ongoing social forces. In theory, Interlingua therefore evolves independent from any human regulator. Interlingua's vocabulary is verified and recorded by dynamically applying certain general principles to an existing set of natural languages and their etymologies.

### निर्मित भाषाएँ (Constructed languages)
Languages such as Esperanto and Ido have been *constructed* (or planned) by a person or small group, before being adopted and developed by communities of users. Bodies such as the Akademio de Esperanto look at questions of usage in the light of the original goals and principles of the language.

## इन्हें भी देखें
* भाषा नीति
* भाषा पुनरुज्जीवन (Language revival)
* भाषा विनियोजन (Language planning०

## सन्दर्भ
ग्रिम की परी कथाएँ

**बच्चों की और घरेलू कथाएँ** () जर्मन लोक कथाओं का एक संग्रह है जो ग्रिम भाइयों - जैकब और विल्हेल्म के द्वारा १८१२ में प्रकाशित किया गया था। आज इस संग्रह को **ग्रिम की परी कथाएँ** के नाम से जाना जाता है ()। 

## रचना
इन कथाओं के कुल सात संपादन प्रकाशित हुए -
* पहला संपादन 
** पहला संस्करण -१८१२ - ८६ कथाएँ 
** दूसरा संस्करण - १८१४ - ७० कथाएँ 
* दूसरा संपादन 
** पहले दो संस्करण - १८१९ 
** तीसरा संस्करण - १८२२
कुल १७० कथाएँ

श्रेणी:परी कथाएँ

ग्रीम बंधुओ द्वारा ८६ कथाओं का प्रथम अंक सं १८१२ ईस्वी में प्रकाशित किया गया .दूसरा अंक सं १८१५ ईसवी में प्रकाशित किया गया जिसमे ७० कथाएं थीं इसका दूसरा संस्करण १८१९ में दो भागो में तथा तीसरा संस्करण १८२२ में प्रकाशित हुआ जिसमे १७० अथाओं का समावेश था .सातवे संस्करण में कुल 211 कथाएं थीं

प्रथम संस्करण की कथों को बाल -कथा के तौर पर प्रस्तुत करने पार उनकी आलोचना हुई ,जन्हे बाद में परिवर्तित और परिवर्धित किया गया .